ddrg/super_eurlex huggingface dataset:
A Bizottság 91/334/EGK irányelve

(1991. június 6.)

a kedvtelésből tartott állatok összetett takarmányának címkézéséhez használható összetevő kategóriák megállapításáról szóló 82/475/EGK irányelv módosításáról

AZ EURÓPAI KÖZÖSSÉGEK BIZOTTSÁGA,

tekintettel az Európai Gazdasági Közösséget létrehozó szerződésre,

tekintettel a legutóbb a 90/44/EGK irányelvvel [1] módosított, az összetett takarmány forgalmazásáról szóló, 1979. április 2-i 79/373/EGK tanácsi irányelvre [2] és különösen annak 10. cikkére,

mivel a jelölés tekintetében a 79/373/EGK irányelv célja az, hogy objektív és pontos tájékoztatást biztosítson a takarmányok összetételéről és alkalmazásáról;

mivel a takarmányokban felhasznált összetevők feltüntetése bizonyos esetekben fontos információforrásként szolgál;

mivel bebizonyosodott a kategóriák felállításának szükségessége, hogy ezáltal egyetlen név alá több összetevőt is be lehessen sorolni;

mivel különös rendelkezések szükségesek a kedvtelésből tartott állatok takarmányainak címkézésére, tekintettel ennek a takarmányfajtának a különleges jellegére;

mivel a 90/44/EGK irányelv módosította az összetett takarmányok címkézésére vonatkozó alapvető rendelkezéseket; mivel a 82/475/EGK bizottsági irányelvet [3] ennek megfelelően ki kell igazítani;

mivel az ezen irányelvben előírt intézkedések összhangban vannak a Takarmányok Állandó Bizottságának véleményével,

ELFOGADTA EZT AZ IRÁNYELVET:

1. cikk

A 82/475/EGK irányelv 1. cikke helyébe a következő rendelkezés lép:

"1. cikk

Ha a 79/373/EGK irányelv 5c. cikke (3) bekezdése alapján az összetevő pontos nevének feltüntetése helyettesíthető azon kategória nevével, ahová az összetevő tartozik, csak az e mellékletben felsorolt kategóriákat lehet a kedvtelésből tartott állatok összetett takarmányainak csomagolásán, tartályán vagy címkéjén feltüntetni."

2. cikk

A tagállamok legkésőbb 1992. január 22-ig hatályba léptetik azokat a törvényi, rendeleti és közigazgatási rendelkezéseket, amelyek szükségesek ahhoz, hogy ennek az irányelvnek megfeleljenek. Erről haladéktalanul tájékoztatják a Bizottságot.

Amikor a tagállamok elfogadják ezeket az intézkedéseket, azokban hivatkozni kell erre az irányelvre, vagy azokhoz hivatalos kihirdetésük alkalmával ilyen hivatkozást kell fűzni. A hivatkozás módját a tagállamok határozzák meg.

3. cikk

Ennek az irányelvnek a tagállamok a címzettjei.

Kelt Brüsszelben, 1991. június 6-án.

a Bizottság részéről

Ray Mac Sharry

a Bizottság tagja

[1] HL L 27., 1990.1.31., 35. o.

[2] HL L 86., 1979.4.6., 30. o.

[3] HL L 213., 1982.7.21., 27. o.

--------------------------------------------------
A Tanács irányelve

(1991. június 20.)

az Európai Gazdasági Közösség és a Svájci Államszövetség között az életbiztosítás körén kívüli közvetlen biztosításokra vonatkozó megállapodás végrehajtásáról

(91/371/EGK)

AZ EURÓPAI KÖZÖSSÉGEK TANÁCSA,

tekintettel az Európai Gazdasági Közösséget létrehozó szerződésre és különösen annak 57. cikke (2) bekezdésének utolsó mondatára és 235. cikkére,

tekintettel a Bizottság javaslatára [1],

az Európai Parlamenttel együttműködve [2],

tekintettel a Gazdasági és Szociális Bizottság véleményére [3],

mivel az Európai Gazdasági Közösség és a Svájci Államszövetség közötti, az életbiztosításon kívüli közvetlen biztosításról kötött megállapodást 1989. október 10-én Luxembourgban aláírták;

mivel a megállapodás egyik célja az, hogy a Svájcban székhellyel rendelkező biztosítási vállalkozások számára az életbiztosításon kívüli közvetlen biztosítási tevékenység megkezdésére és folytatására vonatkozó törvényi, rendeleti és közigazgatási rendelkezések összehangolásáról szóló, 1973. július 24-i 73/239/EGK tanácsi irányelv [4] III. címe értelmében a Közösségen kívüli székhellyel rendelkező vállalkozásoknak a Közösségen belül alapított képviseleteire és fióktelepeire alkalmazandó jogszabályoktól eltérő jogszabályokat határozzon meg;

mivel a fenti tevékenységeknek a svájci vállalkozások által az említett megállapodás rendelkezéseinek megfelelően történő folytatására vonatkozó összehangolt szabályoknak a Közösség valamenynyi tagállamában ugyanabban az időpontban kell hatályba lépniük; mivel a fenti megállapodás nem lép hatályba a jóváhagyási okiratok kicserélésének napját követő naptári év első napjáig,

ELFOGADTA EZT AZ IRÁNYELVET:

1. cikk

A tagállamok úgy módosítják nemzeti rendelkezéseiket, hogy azok az Európai Gazdasági Közösség és a Svájci Államszövetség közötti megállapodásnak az ezen irányelvről szóló értesítéstől számított 24 hónapon belül megfeleljenek. A tagállamok erről haladéktalanul tájékoztatják a Bizottságot.

Amikor a tagállamok elfogadják ezeket az intézkedéseket, azokban hivatkozni kell erre az irányelvre vagy azokhoz hivatalos kihirdetésük alkalmával ilyen hivatkozást kell fűzni. A hivatkozás módját a tagállamok határozzák meg.

2. cikk

A tagállamok nemzeti rendelkezéseikben meghatározzák, hogy azoknak a megállapodás alapján történő módosításai nem lépnek hatályba a megállapodás hatálybalépésének napjáig.

3. cikk

Ennek az irányelvnek a tagállamok a címzettjei.

Kelt Luxembourgban, 1991. június 20-án.

a Tanács részéről

az elnök

R. Goebbels

[1] HL C 53. 1990.3.5., 1. o.

[2] HL C 72. 1991.3.18., 175. o. és az 1991. június 12-i határozat (a Hivatalos Lapban még nem jelent meg).

[3] HL C 56. 1990.3.7., 27. o.

[4] HL L 228. 1973.8.16., 3. o.

--------------------------------------------------
31992L0080R(01)
1992.10.31. L 316/10 AZ EURÓPAI KÖZÖSSÉGEK HIVATALOS LAPJA
HELYESBÍTÉS
a cigarettán kívüli dohánygyártmány adójának közelítésér ől szóló 92/80/EGK tanácsi irányelvhez
(Az Európai Közösségek Hivatalos Lapja L 316., 1992.10.31., 10. o.; magyar nyelv űkülönkiadás 3. fejezet, 13. kötet, 204. o.)
1. Az irányelv címe
helyesen: „A TANÁCS 92/80/EGK IRÁNYELVE
(1992. október 19.)
a cigarett įnkķvüli doh įnygy įrtmįnyok adój įnak közel ķtésérõl” ;
2. a harmadik preambulumbekezdésben
a következ őszövegrész : „… minimális jövedéki adót kell meghatározni …”
helyesen : „… jövedékiadó-minimumot kell meghatározni …”;
3. az ötödik preambulumbekezdésben
a következ őszövegrész : „… mivel az általános minimális jövedéki adónak …”
helyesen : „… mivel az általános jövedékiadó-minimumnak …”;
4. a hatodik preambulumbekezdésben
a következ őszövegrész : „… teljes mértékben természetes dohányból álló sodrott dohányárukra …”
helyesen : „… teljes mértékben természetes dohányból álló dohányrudakra …”;
5. a nyolcadik preambulumbekezdésben
a következ őszövegrész : „… az ECU-ben kifejezett különleges összegek …”
helyesen : „… az ECU-ben kifejezett tételes összegek …”;
6. az 1. cikk bevezet őszövegrészében
a következ őszövegrész : „… meghatározott minimális jövedéki adó …”
helyesen : „…meghatározott jövedékiadó-minimum …”;
7. az 1. cikk c) pontjában
a következ őszövegrész : „… az egyéb szívható dohány. …”
helyesen : „… az egyéb fogyasztási dohány. …”;
8. a 3. cikk (1) bekezdésének második francia bekezdésében
a következ őszövegrész : „… kivetett különleges adó …”
helyesen : „… kivetett tételes adó …”;
9. a 3. cikk (1) bekezdésének harmadik francia bekezdésében
a következ őszövegrész : „… vagy e kett őelegye, amely kombinálja az érték szerinti elemet és a különleges
elemet …”
helyesen : „…vagy e kett őkombinációja, amely kombinálja az értékarányos elemet és a tételes
elemet …”;03/45. kötet 260 Az Európai Unió Hivatalos Lapja HU
10. a 3. cikk (1) bekezdésének ötödik francia bekezdésében
a következ őszövegrész : „… finomra vágott dohány …”
helyesen : „… finomra vágott fogyasztási dohány …”;
11. a 3. cikk (1) bekezdésének hatodik francia bekezdésében
a következ őszövegrész : „… az egyéb szívható dohány …”
helyesen : „… az egyéb fogyasztási dohány …”;
12. a 3. cikk (3) bekezdésében
a következ őszövegrész : „… természetes dohányból álló dohánytekercsekre …”
helyesen : „… természetes dohányból álló dohányrudakra …”;
13. az 5. cikk (1) bekezdésében
a következ őszövegrész : „… Az ECU-nek a különleges jövedéki adó kiszámítására alkalmazandó …”
helyesen : „… Az ECU-nek a tételes jövedéki adó kiszámítására alkalmazandó …”.03/45. kötet 261 Az Európai Unió Hivatalos Lapja HU
31992L0079R(02)
1992.10.31. L 316/8 AZ EURÓPAI KÖZÖSSÉGEK HIVATALOS LAPJA
HELYESBÍTÉS
a cigaretták adójának közelítésér ől szóló 92/79/EGK tanácsi irányelvhez
(Az Európai Közösségek Hivatalos Lapja L 316., 1992.10.31., 8. o.; magyar nyelv űkülönkiadás 3. fejezet, 13. kötet, 202. o.)
1. A (3) preambulumbekezdésben
a következ őszövegrész : „… egy általános minimális jövedéki adót…”
helyesen : „… egy általános jövedékiadó-minimumot…”;
2. a (4) preambulumbekezdésben
a következ őszövegrész : „… ennek az általános minimális jövedéki adónak …”
helyesen : „…ennek az általános jövedékiadó-minimumnak …”;
3. az 1. cikk (2) bekezdésének a) pontjában
a következ őszövegrész : „… egy különleges jövedéki adó, amely a termék minden egységére vonatkozik,…”
helyesen : „… egy, a termék egységére vetített tételes jövedéki adó,…”;
4. az 1. cikk (2) bekezdésének b) pontjában
a következ őszövegrész : „… egy arányos jövedéki adó, amelyet a maximális kiskereskedelmi ár alapján számítot-
tak,…”
helyesen : „… egy, a legmagasabb kiskereskedelmi ár százalékában megállapított jövedéki adó,…”;
5. az 1. cikk (2) bekezdésének c) pontjában
a következ őszövegrész : „… egy hozzáadottérték-adó, amely a kiskereskedelmi árral arányos.”
helyesen : „… egy, a kiskereskedelmi árral arányos hozzáadottérték-adó.”;
6. a 2. cikk els őbekezdésében
a következ őszövegrész : „… valamennyi tagállam általános minimális jövedéki adót alkalmaz …”
helyesen : „… valamennyi tagállam általános jövedékiadó-minimumot alkalmaz …”;
7. a 2. cikk els őbekezdésében
a következ őszövegrész : „… (ez a különleges adó, valamint az érték szerinti adó, ide nem értve a hozzáadot-
térték-adót) …”
helyesen : „… (tételes adó plusz értékarányos adó, ide nem értve a hozzáadottérték-adót) …”;
8. a 2. cikk második bekezdésében
a következ őszövegrész : „… a cigarettára kivetett általános minimális jövedéki adó …”
helyesen : „… a cigarettára kivetett általános jövedékiadó-minimum …”;
9. a 3. cikk (1) bekezdésében
a következ őszövegrész : „… megállapított általános minimális jövedéki adó szintjét.”
helyesen : „… megállapított általános jövedékiadó-minimum szintjét.”;
10. a 4. cikkben
a következ őszövegrész : „…a 2. cikkben megállapított általános minimális jövedéki adót...”
helyesen : „…a 2. cikkben megállapított általános jövedékiadó-minimumot...”.03/45. kötet 259 Az Európai Unió Hivatalos Lapja HU
HELYESBÍTÉS
a nemzetközi polgári repülésről szóló egyezmény második kiadásának (1988) 16. függeléke 1. kötete 2. fejezete
II. részének hatálya alá tartozó repülőgépek üzemeltetésének korlátozásáról szóló 92/14/EGK tanácsi
irányelvhez
(Az Európai Közösségek Hivatalos Lapja L 76., 1992.3.23., 21. o.; magyar nyelvű különkiadás 7 . fejezet, 01. kötet, 363. o.)
1. A címben
a következő szövegrész: „… a nemzetközi polgári repülésről szóló egyezmény második kiadásának (1988)
16. függeléke 1. kötete 2. fejezete II. részének …”
helyesen: „… a nemzetközi polgári repülésről szóló egyezmény 16. függeléke második kiadása
(1988) 1. kötete II. része 2. fejezetének …”;
2. a második preambulumbekezdésben
a következő szövegrész: „… a nemzetközi polgári repülésről szóló egyezmény második kiadásának (1988)
16. függeléke 1. kötete 2. fejezete II. részében …”
helyesen: „… a nemzetközi polgári repülésről szóló egyezmény 16. függeléke második kiadása
(1988) 1. kötete II. részének 2. fejezetében …”;
3. a 2. cikk (1) bekezdésének a) pontjában
a következő szövegrész: „a nemzetközi polgári repülésről szóló egyezmény második kiadásának (1988) 16. függe-
léke 1. kötete 3. fejezetének II. részében …”
helyesen: „a nemzetközi polgári repülésről szóló egyezmény 16. függeléke második kiadása (1988)
1. kötete II. részének 3. fejezetében …”;
4. a 2. cikk (1) bekezdésének b) pontjában
a következő szövegrész: „az említett egyezmény 16. függeléke 1. kötete 2. fejezetének II. részében …”
helyesen: „az említett egyezmény 16. függeléke 1. kötete II. részének 2. fejezetében …”;
5. a 3. cikk a) pontjában
a következő szövegrész: „… a nemzetközi polgári repülésről szóló egyezmény második kiadásának (1988)
16. függeléke 1. kötete 2. fejezetének II. részében …”
helyesen: „… a nemzetközi polgári repülésről szóló egyezmény 16. függeléke második kiadása
(1988) 1. kötete II. részének 2. fejezetében …”.07/8. kötet 337 Az Európai Unió Hivatalos Lapja HU
A Bizottság 92/1/EGK irányelve

(1992. január 13.)

az emberi fogyasztásra szánt mélyfagyasztott élelmiszerek hőmérsékletének a szállítóeszközökben, raktárakban és tárolókban történő ellenőrzéséről

AZ EURÓPAI KÖZÖSSÉGEK BIZOTTSÁGA,

tekintettel az Európai Gazdasági Közösséget létrehozó szerződésre,

tekintettel az emberi fogyasztásra szánt mélyfagyasztott élelmiszerekre vonatkozó tagállami jogszabályok közelítéséről szóló, 1988. december 21-i 89/108/EGK tanácsi irányelvre [1] és különösen annak 11. cikkére,

mivel ez esetben a jogszabályi rendelkezéseknek csak azon követelményekre kell korlátozódniuk, amelyek a hőmérsékletnek a szállítóeszközökben, raktárakban és tárolókban történő ellenőrzésével kapcsolatos alapvető és elengedhetetlen követelmények teljesítéséhez oly módon szükségesek, hogy maradéktalanul betartsák a 89/108/EGK irányelv 5. cikkében előírt hőmérsékleteket;

mivel az ezen irányelvben előírt intézkedések összhangban vannak az Élelmiszerügyi Állandó Bizottság véleményével,

ELFOGADTA EZT AZ IRÁNYELVET:

1. cikk

Ezen irányelv a mélyfagyasztott élelmiszerek hőmérsékletének a szállítóeszközökben, raktárakban és tárolókban történő ellenőrzésére vonatkozik.

2. cikk

(1) A szállítóeszközöket, raktárakat és tárolókat megfelelő mérőműszerekkel kell felszerelni, hogy az emberi fogyasztásra szánt mélyfagyasztott élelmiszerek levegőhőmérsékletét gyakori időközönként, rendszeresen ellenőrizzék.

A szállítás esetén a mérőműszereket azon ország hatáskörrel rendelkező hatóságainak kell jóváhagyniuk, amelyben a szállítóeszközt nyilvántartásba vették.

Az ilyen módon feljegyzett hőmérsékleti értékeket a gazdasági szereplőknek dátumozniuk kell, és az élelmiszer természetétől függően legalább egy évig vagy ennél is hosszabb ideig meg kell őrizniük.

(2) A kiskereskedelmi hűtőpultokban való tárolás, illetve a helyi elosztás folyamán a levegőhőmérsékletet legalább egy jól látható hőmérővel kell mérni, amelynek nyitott kiskereskedelmi hűtőpultok esetében a visszatérő levegő oldalán, a világosan megjelölt maximális berakodási vonal magasságában kell mutatnia a hőmérsékletet.

(3) A tagállamok a kiskereskedelmi egységek 10 köbméternél kisebb, tartalék árukészletet tároló hűtőládái esetén az (1) bekezdéstől eltérve engedélyezhetik a levegő hőmérsékletének egy jól látható hőmérővel való mérését.

3. cikk

A tagállamok hatályba léptetik azokat a törvényi, rendeleti és közigazgatási rendelkezéseket, amelyek szükségesek ahhoz, hogy ennek az irányelvnek 1993. július 31-ig megfeleljenek, kivéve a vasutakat, amelyek esetén a végrehajtás időpontjáról később döntenek.

Erről haladéktalanul tájékoztatják a Bizottságot.

Amikor a tagállamok elfogadják ezeket az intézkedéseket, azokban hivatkozni kell erre az irányelvre, vagy azokhoz hivatalos kihirdetésük alkalmával ilyen hivatkozást kell fűzni. A hivatkozás módját a tagállamok határozzák meg.

4. cikk

Ennek az irányelvnek a tagállamok a címzettjei.

Kelt Brüsszelben, 1992. január 13-án.

a Bizottság részéről

Martin bangemann

alelnök

[1] HL L 40., 1989.2.11., 34. o.

--------------------------------------------------
A Tanács 92/11/EGK irányelve

(1992. március 3.)

az egyes árutételekhez tartozó élelmiszereket azonosító jelzésekről és jelölésekről szóló 89/396/EGK irányelv módosításáról

AZ EURÓPAI KÖZÖSSÉGEK TANÁCSA,

tekintettel az Európai Gazdasági Közösséget létrehozó szerződésre és különösen annak 100a. cikkére,

tekintettel a Bizottság javaslatára [1],

az Európai Parlamenttel [2] együttműködve,

tekintettel a Gazdasági és Szociális Bizottság véleményére [3],

mivel figyelembe kell venni a legutóbb a 91/238/EGK irányelvvel [4] módosított 89/396/EGK irányelv [5] végrehajtását lehetetlenné tévő áthidalhatatlan technikai problémákat; mivel emiatt el kell halasztani a végrehajtás időpontját,

ELFOGADTA EZT AZ IRÁNYELVET:

1. cikk

A 89/396/EGK irányelv 7. cikke első albekezdésének második francia bekezdése helyébe a következő szöveg lép:

"– 1992. július 1-jei hatállyal megtiltják az ezen irányelvnek meg nem felelő termékek forgalmazását. Az ezen időpontot megelőzően forgalomba hozott vagy felcímkézett, de ennek az irányelvnek meg nem felelő termékeket a készletek kimerüléséig forgalomba lehet hozni."

2. cikk

Ennek az irányelvnek a tagállamok a címzettjei.

Kelt Brüsszelben, 1992. március 3-án.

a Tanács részéről

az elnök

Arlindo Marques Cunha

[1] HL C 219., 1991.8.22., 11. o.

[2] HL C 305., 1991.11.25., 54. o. és az 1992. február 12-i határozat (a Hivatalos Lapban még nem tették közzé).

[3] HL C 40., 1992.2.17., 12. o.

[4] HL L 107., 1991.4.27., 50. o.

[5] HL L 186., 1989.6.30., 21. o.

--------------------------------------------------
A Bizottság 92/4/EGK irányelve

(1992. február 10.)

az élelmiszerekben használható emulgeálószerek, stabilizátorok, sűrítőanyagok és zselésítőanyagok különleges tisztasági követelményeinek megállapításáról szóló 78/663/EGK tanácsi irányelv módosításáról

AZ EURÓPAI KÖZÖSSÉGEK BIZOTTSÁGA,

tekintettel az Európai Gazdasági Közösséget létrehozó szerződésre,

tekintettel az emberi fogyasztásra szánt élelmiszerekben felhasználásra engedélyezett élelmiszer-adalékanyagokra vonatkozó tagállami jogszabályok közelítéséről szóló, 1988. december 21-i 89/107/EGK tanácsi irányelvre [1] és különösen annak 3. cikke (3) bekezdésére,

mivel a Codex Alimentarius által elfogadott előírásokat és az új gyártási technológiákat figyelembe véve szükséges módosítani a legutóbb a 90/612/EGK bizottsági irányelvvel [2] módosított 78/663/EGK tanácsi irányelvet [3];

mivel a 89/107/EGK irányelv 6. cikkével összhangban az élelmiszerügyi tudományos bizottsággal konzultációt folytattak azokról a rendelkezésekről, amelyek hatással lehetnek a közegészségügyre;

mivel az ezen irányelvben megállapított intézkedések összhangban vannak az Élelmiszerügyi Állandó Bizottság véleményével,

ELFOGADTA EZT AZ IRÁNYELVET:

1. cikk

A 78/663/EGK irányelv melléklete az ezen irányelv mellékletében megállapítottaknak megfelelően módosul.

2. cikk

A tagállamok hatályba léptetik azokat a törvényi, rendeleti és közigazgatási rendelkezéseket, amelyek szükségesek ahhoz, hogy ennek az irányelvnek legkésőbb 1993. június 1-jéig megfeleljenek, és erről haladéktalanul tájékoztatják a Bizottságot.

Amikor a tagállamok elfogadják ezeket az intézkedéseket, azokban hivatkozni kell erre az irányelvre vagy azokhoz hivatalos kihirdetésük alkalmával ilyen hivatkozást kell fűzni. A hivatkozás módját a tagállamok határozzák meg.

3. cikk

Ennek az irányelvnek a tagállamok a címzettjei.

Kelt Brüsszelben, 1992. február 10-én.

a Bizottság részéről

Martin Bangemann

alelnök

[1] HL L 40., 1989.2.11., 27. o.

[2] HL L 326., 1990.11.24., 58. o.

[3] HL L 223., 1978.8.14., 7. o.

--------------------------------------------------

MELLÉKLET

A 78/663/EGK irányelv melléklete a következőképpen módosul:

a)b) Az E 473 – Cukorészterek címszó alatt:

A kémiai leírásra vonatkozó pont utolsó mondata helyébe a következő mondat lép:

"Szerves oldószerként csak dimetil-szulfoxidot, dimetil-formamidot, etilacetátot, izopropanolt, izobutanolt és metil-etil-ketont lehet felhasználni az előállításukhoz."

Az izobutanoltartalomra vonatkozó pont alatt a szöveg a következő ponttal egészül ki:

"Metil-etil-keton-tartalom/legfeljebb 10 mg/kg."

--------------------------------------------------
A Bizottság 92/37/EGK irányelve

(1992. április 30.)

a veszélyes anyagok osztályozására, csomagolására és címkézésére vonatkozó törvényi, rendeleti és közigazgatási rendelkezések közelítéséről szóló 67/548/EGK tanácsi irányelvnek a műszaki fejlődéshez történő tizenhatodik hozzáigazításáról

AZ EURÓPAI KÖZÖSSÉGEK BIZOTTSÁGA,

tekintettel az Európai Gazdasági Közösséget létrehozó szerződésre,

tekintettel a legutóbb a 92/32/EGK irányelvvel [1] módosított, a veszélyes anyagok osztályozására, csomagolására és címkézésére vonatkozó törvényi, rendeleti és közigazgatási rendelkezések közelítéséről szóló, 1967.június 27.-i 67/548/EGK tanácsi irányelvre [2] és különösen annak 19. cikkére,

mivel a 67/548/EGK irányelv I. melléklete tartalmazza a veszélyes anyagok listáját az osztályozásukra, csomagolásukra és címkézésükre vonatkozó részletes előírásokkal együtt; mivel az I. mellékletben közölt veszélyes anyagok jegyzékének felülvizsgálata azt mutatta, hogy e lista a jelenlegi tudományos és műszaki ismeretek fényében kiigazításra szorul; mivel számos olyan anyagot kell felvenni e jegyzékbe, amelyekről az említett irányelvvel összhangban értesítették a Bizottságot;

mivel ezen irányelv rendelkezései összhangban vannak a veszélyes anyagok és készítmények kereskedelme technikai akadályainak felszámolásáról szóló irányelveknek a műszaki fejlődéshez történő hozzáigazításával foglalkozó bizottság véleményével,

ELFOGADTA EZT AZ IRÁNYELVET:

1. cikk

A 67/548/EGK irányelv I. melléklete a következőképpen módosul:

1. Az I. melléklet bejegyzései helyébe az ezen irányelv I. mellékletében szereplő megfelelő bejegyzések lépnek.

2. Az I. melléklet az ezen irányelv II. mellékletében szereplő anyagokkal egészül ki.

2. cikk

(1) A tagállamok legkésőbb 1993. november 1-jéig hatályba léptetik azokat a törvényi, rendeleti és közigazgatási rendelkezéseket, amelyek szükségesek ahhoz, hogy ennek az irányelvnek megfeleljenek. Erről haladéktalanul tájékoztatják a Bizottságot.

(2) Amikor a tagállamok elfogadják ezeket a rendelkezéseket, azokban hivatkozni kell erre az irányelvre, vagy azokhoz hivatalos kihirdetésük alkalmával ilyen hivatkozást kell fűzni. A hivatkozás módját a tagállamok határozzák meg.

3. cikk

Ennek az irányelvnek a tagállamok a címzettjei.

Kelt Brüsszelben, 1992. április 30-án.

a Bizottság részéről

Carlo Ripa di Meana

a Bizottság tagja

[1] HL L 154., 1992.6.5., 1. o.

[2] HL L 196., 1967.8.16., 1. o.

--------------------------------------------------

I. MELLÉKLET és II. MELLÉKLET

E mellékleteket az Európai Közösségek Hivatalos Lapjának L 154. A számában fogják közzétenni.

(Lásd e Hivatalos Lap hátsó borítójának belső oldalán található értesítést.)

--------------------------------------------------